De 10 ani incoace, presa basista a lovit cat a putut in aceasta institutie, Antena 3, si in toti cei care au indraznit de acolo, sa apere valorile democratiei. Nu am vazut insa sa se scrie despre aceasta televiziune in termeni reali, sau care sa prezinte ceea ce reprezinta ea de fapt. O voi face eu acum.

Aveam doar 10 ani cand a izbucnit Revolutia din 1989. Nu stiam prea multe atunci despre ce insemna libertatea, vedeam doar ca oamenii erau speriati, se uitau cu atentie in toate partile inainte sa spuna un banc politic, sau vorbeau in soapta fara un motiv aparent. Nu stiam exact ce cauza teama asta permanenta, dar vazandu-ti parintii, vecinii si cunoscutii speriati, adoptai si tu frica, chiar daca motivele acesteia nu erau clare.

Acum, dupa 25 de ani, observ ca acea frica si-a facut cuib din nou in sufletele multor romani, si incearca sa-i copleseasca, prin armele de care dispunea si inainte de 89, pe care le pierduse temporar, dar pe care si le-a recuperat in ultimii 10 ani, sub conducerea lui basescu traian.

Oamenii care au votat Iohannis acum cateva luni, au spus ca voteaza contra unui comunism imaginar, dar fara sa isi dea seama, au votat cu Securitatea, o organizatie nu imaginara, ci mai reala decat niciodata, si mult mai perversa si periculoasa, decat un asa zis comunism inexistent.

Radio Europa Libera era un post de radio care emitea speranta. Da, speranta, nu stiri. Pentru romanii care au trait in sistemul comunist, al carui pumn de fier era Securitatea, si care se adunau prin locuri ferite de ochii si urechile posibililor turnatori, acest post de radio era singurul lucru care le dadea speranta ca intr-o zi vor fi si ei liberi.

Acelasi lucru il reprezinta Antena 3 azi. Oamenii de acolo, ne-au ajutat pe noi, cei care inca mai credem in libertate, sa ne pastram speranta. Singura televiziune din Romania, care a pastrat vie dorinta si idealurile celor care au cazut sub gloantele securitatii in 89.

O sa spun cateva lucruri despre acesti oameni, si imi permit sa fac asta, pentru ca sunt ca si familia mea, tin la ei ca si la membrii familiei mele.

O sa incep cu Dan Voiculescu, acest om blamat si aratat cu degetul, doar pentru ca psihopatul ala a aruncat cu noroi spre el. Un om care e acum in inchisoare, pentru simplul fapt ca a tinut la aceasta libertate pe care ne-am dorit-o acum 25 de ani, si din care pierdem cate putin cu fiecare zi care trece. Mai stateam de vorba cu diversi oameni, si cand venea vorba de Voiculescu, intotdeauna spuneau exact ce le servise propaganda securista, cum ca ar fi furat banii lui Ceausescu, desi justitia a spus clar ca asa ceva nu s-a intamplat, sau ca sigur a mai facut el si altele, desi nu exista dovezi sa le sustina declaratiile. Niste ignoranti, care nu stiu si nu inteleg ce inseamna valorile unei democratii. Cu astfel de oameni nu ai cum sa te intelegi, ei o tin pe-a lor, dar intotdeauna, spre satisfactia mea, le inchideam gura, spunandu-le ca, chiar daca ar fi furat Voiculescu banii lui Ceausescu, ma bucur, pentru ca asta inseamna ca acei bani au ajutat la infiintarea Antenei 3. Le inchideam gura spunandu-le ca din acei bani s-a infiintat fundatia “Mereu aproape”, care a salvat vietile a zeci sau poate sute de copii. Le inchideam gura spunandu-le ca din acei bani s-a infiintat Fundatia Dan Voiculescu pentru Dezvoltarea Romaniei, care incearca sa identifice, sa promoveze si sa ajute tinerii romani cu abilitati deosebite, un lucru pe care nici statul roman nu il face, desi ar trebui. Si, intr-un final, dadeam lovitura de gratie interlocutorilor mei, spunandu-le ca, chiar daca Dan Voiculescu ar fi furat banii lui Ceausescu, ma bucur, pentru ca nimeni nu ar fi folosit acei bani mai bine, in interesul romanilor.

In acest sens, vreau sa va multumesc domnule Voiculescu, pentru ce ati facut pentru romani, pentru ca ati permis ca acest post de televiziune sa fie liber, si sa hraneasca nevoia de libertate a romanilor. Si in acelasi timp ma bucur ca fiicele dvs., va impartasesc credinta si valorile.

Mihai Gadea. Nu stiu unde l-ati gasit pe acest baiat, dar cred ca uneori destinul face ca niste oameni speciali sa se intalneasca, pentru a crea ceva minunat. Si Mihai asta a facut. A creat o echipa acolo, de care suntem toti mandri. Un om cu o integritate si inocenta, cum rar gasesti. Multumesc Mihai Gadea !

Mircea Badea. Despre Mircea, nu pot sa spun decat ca este fratele meu de suferinta de putin mai mult de 10 ani. Erau seri cand simteam ca m-am saturat, si nu mai vreau sa vad si sa aud nimic despre politica romaneasca, dar apoi il vedeam pe Mircea, care si el se simtea uneori stors de putere de lupta, dar continua asaltul. Si atunci imi intaream si eu hotararea, si mergeam inainte. Multumesc Mircea Badea !

Oana Stancu. Cunoasteti zicala “1 la un million”? Ei bine, Oana Stancu este una la 23 de milioane. Si sunt recunoscator divinitatii, sau sansei, ca sunt contemporan si concetatean cu acest simbol al jurnalismului, patriotismului si bunei credinte. Un simbol, care ma face sa fiu mandru ca sunt roman. O floare rara. Multumesc Oana Stancu !

Dana Grecu. Se zice ca fiecare familie are oaia ei neagra. Au americanii o expresie, care se refera la persoanele avide de atentia celorlalti: “attention whore”. Fara nici o tenta sexuala sau de gen. E vorba doar despre o persoana, femeie sau barbat, care vrea sa fie in centrul atentiei, si face orice pentru asta. Dana Grecu s-a asezat la masa cu niste oameni deosebiti, fiecare cu calitatile lui, insa ea nu a avut nimic deosebit de adus la aceasta masa. In compania unor oameni mari, e greu sa stai, fara sa ai ceva deosebit pentru a le capta atentia si admiratia. Iar Dana, a ales sa foloseasca discutiile in contradictoriu, fara fundament sau motivatie serioasa, si enervarea interlocutorilor, pentru a capta aceasta atentie, pe care in alte conditii nu ar fi primit-o. Dana Grecu, tu poti reveni la aceasta masa, si poti avea admiratia colegilor tai, dar mai intai trebuie sa iti recunosti problema, si sa o remediezi. Iti doresc sa ai vointa si determinarea sa faci asta.

Radu Tudor. Un excelent analist politic si militar, care ne-a deschis ochii in privinta multor chestiuni pe care altfel nu le-am fi inteles. Multumesc Radu Tudor !

Adrian Ursu. Investigator deosebit, partener in munca al Oanei Stancu, un om dedicat muncii si adevarului. Multumesc Adrian Ursu !

Alessandra Stoicescu. Jurnalist deosebit, un partener indispensabil al celor mai sus mentionati, si care in acelasi timp s-a pus si in slujba salvarii copiilor grav bolnavi, prin intermediul fundatiei Mereu Aproape. Multumesc Alessandra Stoicescu !

Razvan Dumitrescu. Un jurnalist deosebit de hotarat si neinfricat, cel care l-a intrebat in fata pe basescu despre vizita de la Grivco, si despre cum a lovit cu pumnul acel copil. Multumesc Razvan Dumitrescu !

In afara de acesti membri, exista si familia extinsa, a invitatilor care completeaza aceasta echipa international recunoscuta si premiata.

Mugur Ciuvica. O piatra tare de care s-au lovit valurile basiste timp de 10 ani, dar care nu si-a pierdut din forta si integritatea caracteristica granitului. Multumesc Mugur Ciuvica !

Razvan Savaliuc. Jurnalist pe probleme de justitie, scrie si la luju.ro, si prin interventiile lui ne da de stire ca inca mai sunt oameni in domeniul asta care se lupta in continuare. Multumesc Razvan Savaliuc !

Daca am omis pe cineva imi cer scuze, dar ce e de retinut, e ca intreaga echipa de acolo, e formata din oameni deosebiti, fara de care aceasta tara ar fi mult mai saraca, si sincer, nici nu pot, si nici nu vreau, sa imi imaginez o Romanie fara Antena 3.

Antena 3 este ultima oaza de libertate de exprimare din Romania. O oaza in mijlocul desertului si mizeriei basiste. Fiindca Antena 3 e aici, si noi suntem aici pentru voi oricand veti avea nevoie.

Antena 3 a obtinut mai multe premii internationale de-a lungul anilor, fiind singura televiziune din Romania care a avut parte de o astfel de onoare. Asta arata ca ei sunt apreciati nu numai aici, ci si in afara granitelor. Am fost si eu mandru cand au luat aceste premii, si ma uitam la Mihai Gadea, cand ne anunta victoriile, si cum si el era la fel de mandru sa fie pus in aceeasi categoriie cu marile televiziuni internationale consacrate, ca CNN, BBC, FOX, etc. Dar ce vreau eu sa-i spun, este ca acele mari televiziuni ar trebui sa fie mandre ca Antena 3 este in aceeasi categorie cu ele. Pentru ca intr-o lume cand presa este monopolizata de marile corporatii si interese politice, exista aceasta mica televiziune din Romania , unde vechile valori jurnalistice de acum 40 de ani, din timpul Water Gate-ului, valori in slujba democratiei si aflarii adevarului, inca sunt vii.

O sa inchei, facand o referire la unul dintre filmele mele preferate, Lord of the Rings, si mai exact la finalul ultimei parti, cand Aragorn devine rege, si toata lumea se pleaca in fata lui. Ajungand insa in fata celor 4 hobiti, care prin determinare, inocenta si curaj salvasera omenirea, si la intentia lor de a-si pleca capetele, intocmai ca ceilalti subiecti in fata regelui, acesta le spune: “Prietenii mei, voi nu va plecati in fata nimanui”, si isi pleaca el capul in fata lor.

Va spun si eu dragii mei de la Antena 3: “My friends, you bow to no one!”.